Document ID: /fineweb-2-swissfilter-quality_10-filterrobots/filtered/05601.jsonl.gz/58

Đoković je do četvrtog trijumfa u isto toliko susreta sa Manarinom došao sa 4:6, 6:2, 6:1, posle dva sata i osam minuta igre.
Grigor Dimitrov biće protivnik Novaka Đokovića u trećem kolu Mastersa u Sinsinatiju, pošto je u drugoj rundi bio bolji od Miše Zvereva.
Dimitrov je slavio u dva seta - 7:6 i 7:5. Podsetimo, bugarski teniser je aktuelni šampion turnira u Sinsinatiju, gde je prošle godine savladao Nika Kirjosa u finalu.
A Kirjos je odigrao čudan meč sa Bornom Ćorićem, prvi set dobio u taj-brejku, potom drugi izgubio sa 6:0, a u trećem trijumfovao 6:3.
Sten Vavrinka je tirjumfovao protiv Keija Nišikorija (2:0) i igraće protiv Martona Fučoviča.
Miloš Raonić je savladao Maleka Žazirija sa 2:0, i izborio duel sa sunarodnikom Denisom Šapovalovim u trećem kolu.
Karen Hačanov je dobio Sema Kverija istim rezultatom, i čeka ga duela sa Čilićem.
Kevin Anderson je bio bolji od Žeremija Šardija (2:0), David Gofan je sa 2:1 savladao Benou Pera. Anderson i Gofan igraće u međusobnom duelu.
Duel Hjon Čunga i Huana Martina Del Potra otkazan je zbog kiše.